Diari Oficial de la Generalitat Valenciana


Sumari del DOGV 9482, del 01-12-2022 (2022/11426)

RESOLUCIÓ de 28 de novembre de 2022, de la presidenta de l'Institut Valencià de Cultura, per la qual s'amplia el termini de justificació d'ajudes a sales d'exhibició cinematogràfica establides a la Comunitat Valenciana per a projectes d'innovació, funcionament digitalitzat i sostenible, creació i fidelització de públics i adaptació als nous hàbits de consum audiovisual a l'empara dels fons de Next Generation EU i el Mecanisme de recuperació i resiliència del Reglament UE 2021/241.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9482

Data del DOGV
:   01-12-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/11692


Data del document
:   28-11-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 28 de novembre de 2022, de la presidenta de l'Institut Valencià de Cultura, per la qual s'amplia el termini de justificació d'ajudes a sales d'exhibició cinematogràfica establides a la Comunitat Valenciana per a projectes d'innovació, funcionament digitalitzat i sostenible, creació i fidelització de públics i adaptació als nous hàbits de consum audiovisual a l'empara dels fons de Next Generation EU i el Mecanisme de recuperació i resiliència del Reglament UE 2021/241. [2022/11855]  
  
  
  
Antecedents de fet  
Primer. Mitjançant Resolució de 28 de juliol de 2022, de la Conselleria d'Educació, Cultura i Esport, es modifica el Pla Estratègic de Subvencions, s'aproven les bases reguladores per a la concessió de les subvencions a sales d'exhibició cinematogràfica establides en la Comunitat Valenciana per a projectes d'innovació, funcionament digitalitzat i sostenible, creació i fidelització de públics i adaptació als nous hàbits de consum audiovisual a l'empara dels fons de Next Generation EU i el Mecanisme de recuperació i resiliència del Reglament UE 2021/241 i se n'efectua la convocatòria (DOGV 9394 / 29.07.2022).  
  
El resolc tretzé de l'esmentada resolució estableix com a termini màxim per a la presentació de la documentació justificativa per a les activitats del 2022, el 30 de novembre de 2022.  
Segon. Mitjançant Resolució de 3 de novembre de 2022, de la Conselleria d'Educació, Cultura i Esport, s'amplia el termini de justificació d'ajudes a sales d'exhibició cinematogràfica establides en la Comunitat Valenciana per a projectes d'innovació, funcionament digitalitzat i sostenible, creació i fidelització de públics i adaptació als nous hàbits de consum audiovisual a l'empara dels fons de Next Generation EU i el Mecanisme de recuperació i resiliència del Reglament UE 2021/241.  
  
El resolc primer de l'esmentada resolució estableix ampliar fins al 15 de desembre de 2022, el termini de justificació per a les activitats de 2022 previst en la Resolució de 28 de juliol de 2022, de la Conselleria d'Educació, Cultura i Esport (DOGV núm.9394 / 29.07.2022).  
  
Fonaments de dret  
Atenent les característiques de les activitats a què es destinen aquestes ajudes, és ineludible la necessitat d'ampliar el termini de justificació per a facilitar que els beneficiaris puguen realitzar l'actuació objecte de subvenció dins del termini i en la forma escaient.  
D'acord amb l'article 32 de la Llei 39/2015, d'1 d'octubre, del procediment administratiu comú de les administracions públiques, aquesta ampliació de terminis no està expressament prohibida en les bases reguladores, es realitza abans de finalitzar el termini de justificació i, amb tot això, no es perjudiquen drets de tercers.  
  
En conseqüència, de conformitat amb l'article 160.4.b) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), que estableix que les persones que exerceixen la presidència dels organismes públics i entitats de dret públic seran les competents per a realitzar la convocatòria de les subvencions, així com d'acord amb l'article 2, punt 2, lletra l) i l'article 4, punt 2, lletra j) del Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener i modificat, a aquest efecte, pel Decret 141/2014, de 5 de setembre, del Consell (DOGV 7355, 08.09.2014), en virtut dels quals correspon a la Presidència convocar i resoldre la concessió d'incentius, ajudes i subvencions de les diferents matèries culturals integrades en l'Institut Valencià de Cultura, resolc:  
  
  
Primer  
Ampliar, fins al 28 de desembre de 2022, el termini de justificació per a les activitats de 2022 previst en la Resolució de 28 de juliol de 2022, de la Conselleria d'Educació, Cultura i Esport (DOGV 9394 / 29.07.2022).  
Segon  
Publicar la present resolució en el Diari Oficial de la Generalitat Valenciana, a l'efecte del que es preveu en els articles 32 i 41 de la Llei 39/2015, d'1 d'octubre, del procediment administratiu comú i de les administracions públiques. La present resolució farà efecte a partir del mateix dia de la seua publicació en el Diari Oficial de la Generalitat Valenciana.  
Contra aquest acord no es pot interposar cap recurs, sense perjudici del que siga procedent contra la resolució que pose fi al procediment.  
  
  
València, 28 de novembre de 2022.- La presidenta d l'Institut Valencià de Cultura: Raquel Tamarit Iranzo.